সাক্ষী মালিক
সাক্ষী মালিক (জন্ম: ৩ সেপ্টেম্বর ১৯৯২) হলেন একজন ভারতীয় মহিলা কুস্তিগির। তিনি সাধারণত মহিলাদের ৫৮ কেজি ফ্রিস্টাইল শ্রেণীতে প্রতিদ্বন্দ্বিতা করে থাকেন। ২০১৬ গ্রীষ্মকালীন অলিম্পিকে তিনি মেয়েদের কুস্তির ৫৮ কেজি বিভাগে ব্রোঞ্জ পদক জয় করেন, তিনি প্রথম ভারতীয় নারী হিসেবে অলিম্পিকের কুস্তিতে পদক জয় করেন। মালির এর আগে গ্লাসগোতে অনুষ্ঠিত ২০১৪ কমনওয়েলথ গেমসে রৌপ্য এবং দোহায় ২০১৫ এশিয়ান রেসলিং চ্যাম্পিয়নশিপে ব্রোঞ্জ পদক জিতেন। এছাড়াও তিনি ২০১৪ ওয়ার্ল্ড রেসলিং চ্যাম্পিয়নশিপে মহিলাদের ফ্রিস্টাইল ৬০ কেজি শ্রেণীতে ভারতের প্রতিনিধিত্ব করেছিলেন।